Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: szóló 1997. évi LXXXII. törvény alapján történő vagyonkezelés.
Paragraph Index: 391

30.J JEGYZÉSI GARANCIAVÁLLALÁS MIATTI KÖTELEZETTSÉG ADATAI A jelentés kitöltése Itt a beszámolás időpontjában a befektetési szolgáltatónak a jegyzési garanciavállalása miatti kötelezettségeit kell feltüntetni. Ezt a táblát az adatszolgáltatásra nem kötelezett befektetési szolgáltatónak nem kell kitölteni és a tábla számánál „—” (negatív) jelet kell feltüntetni, annak jelölésére, hogy nem kell az intézménynek adatot szolgáltatni. A jegyzési garanciavállalás miatti kötelezettségekre vonatkozó minden szerződéskötést kibocsátó ügyfelenként (illetve az értékpapír kibocsátóhoz kapcsolódó értékpapíronként) külön-külön fel kell sorolni. Az a) oszlopban az értékpapírt kibocsátó nevét, a b) oszlopban a kibocsátó ügyfelet azonosító adatot kell feltüntetni. Azonosító adatként a vállalkozás törzsszámát (az adószám első nyolc számjegyét) kell beírni. A c) oszlopban az értékpapír megnevezésénél az értékpapír rövid, de azonosítható nevét, a d) oszlopban az értékpapír egyedi azonosító, ISIN kódját kell feltüntetni. Az e) oszlopban kell az értékpapír alapcímletének értékét, az f) oszlopban a jegyzési garanciavállalás névértékét, a g) oszlopban a jegyzési garancia árfolyamértékét, a h) oszlopban az értékpapírnak a kibocsátási áron számított értékét, az i) oszlopban a jegyzési garancia teljes összegét kell szerepeltetni. A j) oszlopban a jegyzési garancia pénzügyi teljesítésének időpontját kell kimutatni.

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes